
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 216
                                                           din 25 octombrie 2018
privind avizarea unui schimb de locuinţe, aflate în administrarea S.C. Apă Termic Transport S.A. şi repartizarea în regim de închiriere a unui apartament din blocurile construite prin Agenţia Naţională pentru Locuinţe
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28.890/10.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;


Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;


Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

 
Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

 
Având în vedere Hotărârea Consiliului Local Sighișoara nr. 18/28.07.2016 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie;


Având în vedere Dispoziția Primarului Municipiului Sighișoara nr. 504/22.08.2016 privind constituirea comisiei sociale de analiză pentru repartizarea locuințelor pentru tineri, construite prin A.N.L.;


 Având în vedere prevederile Hotărârii Consiliului Local Sighișoara nr. 106/26.04.2018 privind modificarea anexei nr. 1 la Hotărârea Consiliului Local Sighișoara nr. 17/25.01.2018 privind aprobarea Listei de prioritate pentru acordarea locuințelor A.N.L.; 


Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 97/28.11.2016;  

Având în vedere prevederile art. 1763, art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare;


Având în vedere solicitarea înregistrată la S.C. Apă Termic Transport S.A. cu nr. 1.547/24.07.2018, formulată de cei doi chiriaşi, Enache Laura şi Costianu Rodica, din locuinţele închiriate, situate în Municipiul Sighişoara, str. Miron Neagu nr. 8, ap. 2, respectiv str. Panseluţelor nr. 19, ap. 3, prin care își exprimă dorința de a face între ei schimbul de locuințe, aflate în administrarea S.C. Apă Termic Transport S.A., precum și acordul acestei societăți cu privire la realizarea schimbului de locuințe, înregistrat cu nr. 1.559/24.07.2018, iar la Municipiul Sighişoara cu nr. 21.467/25.07.2018;


Având în vedere adresa formulată de S.C. Apă Termic Transport S.A., înregistrată cu nr. 987/11.05.2017, iar la Municipiul Sighișoara cu nr. 12.785/11.05.2017, prin care se comunică faptul că spațiul cu destinația de locuință situat în Municipiul Sighișoara, str. Miron Neagu nr. 4, ap. 5, et. II, compus din 1 (una) cameră cu suprafața utilă de 17,50 mp. și dependințe, este liber;

Având în vedere procesul - verbal al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, cu nr. 28.308/04.10.2018, prin care se aprobă schimbul de locuințe între chiriașii, Enache Laura și Costianu Rodica din locuințele închiriate, situate în Municipiul Sighișoara, str. Miron Neagu nr. 8, ap. 2, respectiv str. Panseluţelor nr. 19, ap. 3 și repartizarea în regim de închiriere, a unui apartament din blocurile construite prin Agenţia Naţională pentru Locuinţe, respectiv ap. 5, situat în Municipiul Sighişoara, str. Miron Neagu nr. 4, compus din 1 (una) cameră și dependințe;


Văzând Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 28.889/10.10.2018, prin care se propune avizarea unui schimb de locuințe precum și repartizarea în regim de închiriere a unui apartament din blocurile construite prin Agenţia Naţională pentru Locuinţe, aflate în administrarea S.C. Apă Termic Transport S.A., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36 alin. 2 lit. ,,c”, alin. 5 lit. ,,b” şi alin. 9, art. 45 alin. 3 şi a art. 115 alin. 1 lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                  H O T Ă R Ă Ş T E:
Art. 1. Se avizează schimburile de locuinţe între chiriaşii, titulari ai contractelor de închiriere de locuinţe, astfel:

-  chiriaşa Enache Laura, titulara contractului de închiriere nr. 216/16.12.2014, a locuinţei situată în Municipiul Sighişoara, str. Miron Neagu nr. 8, ap. 2, va face schimb cu, 

- chiriaşa Costianu Rodica, titulara contractului de închiriere nr. 186/15.11.2004, aşa cum a fost modificat şi completat prin actele adiţionale, a locuinţei situată în Municipiul Sighişoara, str. Panseluţelor nr. 19, ap. 3.

Art. 2. Se aprobă repartizarea în regim de închiriere a apartamentului nr. 5, situat în Municipiul Sighişoara, str. Miron Neagu nr. 4, compus din 1 (una) cameră şi dependinţe, domnului Chirilă Ioan.  

Art. 3. Administratorul S.C. Apă Termic Transport S.A. va încheia noile contracte de închiriere, ca urmare a avizării efectuării schimbului de locuinţe și a repartizării în regim de închiriere a unui apartament din blocurile construite prin Agenţia Naţională pentru Locuinţe.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian                                
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;
  1 ex. Direcția Administrarea Patrimoniului;

  4 ex. Compartimentul Spaţiu Locativ;

  2 ex. S.C. Apă Termic Transport S.A.
14 ex.
B.A. 
